**In seara de ajun**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ninge cu flori din stele evadate

Alunecând pe clipe din reverii,

Ninge cu gânduri albe, minunate

În seara cu colinda mântuirii.

Sănii se plimbă pe raza din eter

Pline cu daruri şi urări din suflet,

Maria Sfântă se-nvăluie-n mister

Şi se-ncălzeşte-n iesle cu răsuflet.

În pântec încă-l poartă pe Mesia

Ce-n noapte-i e menit ca să se nască,

Şi-a-ndeplinit cu dragoste misia

Acum aşteaptă pruncul să scâncească.

Din oarbe vremuri, astăzi luminate

De cântece ce se ridică-n slavă,

Voinţa Tatălui prin nori răzbate

Iar îngeri, o-ngrijesc pe mama bravă.